༄༅། །ཚད་མའི་ལམ་ཁྲིད་ཅེས་བྱ་བ་བཞུགས་སོ། །
རྒྱལ་ཚབ་རྗེས་མཛད།
གང་གི་ཡིད་མཁར་ལན་ཅིག་ཤར་བས་ཀྱང་། ། ལམ་གྱི་ཡན་
ལག་བརྒྱད་ལྡན་ཆུ་རྒྱུན་གྱིས། ། ཉོན་མོངས་ཚ་གདུང་མ་ལུས་སེལ་
མཛད་པའི། ། འཇམ་དབྱངས་བླ་མའི་མགོན་ལ་གུས་པས་འདུད། _ །
ཐར་འདོད་ཐར་བར་འཇུག་པའི་སྒོ་གཅིག་པུ། །དངོས་སྟོབས་རིགས་
པས་རིགས་པའི་གཞུང་བཞིན་དུ། །ལེགས་པར་རྟོགས་ནས་གཞན་ལ་
ལེགས་འདོམས་པའི། །བླ་མའི་ཞབས་ལ་ཟོལ་མེད་སྤྱི་བོས་འདུད། །
དུས་གསུམ་རྒྱལ་ བ་ཀུན་གྱིས་བགྲོད་པའི་ལམ། ། ཐར་དང་ ཐེག་་་་་
མཆོག་ཇི་ལྟར་འཇུག་པའི་ཚུལ། ། རྣམ་འགྲེལ་མཛད་པའི་བཞེད་པ་
ཇི་བཞིན་དུ། །བླ་མའི་མན་ངག་དག་ལས་འདིར་དབྱེ་བྱ། ། །དེ་ལ་
རྣམ་འགྲེལ་མཛད་པའི་དགོས་པ་ནི། །རིགས་པའི་བསྟན་བཅོས་སྤྱིའི་
དགོས་པ་ དང་བསྟུན་པའི་དོན་གཉིས་བསྟན་པ་དང་། སྐྱེས་བུ་་
གསུམ་གྱི་ལམ་གྱི་རིམ་པ་དངོས་ཤུགས་ལ་ཇི་ལྟར་འཕངས་པའི་ཚུལ་
དང་།
གྲོལ་བ་དོན་གཉེར་གྱི་ཚད་མའི་སྐྱེས་བུ་ལམ་གང་ནས་བྱོན་
པ་དང་། དེ་ལྟར་བྱོན་པའི་ཤེས་བྱེད་གཉིས་ཀྱི་སྒོ་ནས་གཞུང་དང་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 67
སྦྱར་བ་དང་། ལམ་ཉམས་སུ་ལེན་པའི་ཚུལ་ མདོར་ བསྡུས་ ནས་་
བསྟན་པ་བཞིན་ཤེས་པར་བྱའོ། ། དེ་ལ་དང་བོ་ནི།
རྣམ་འགྲེལ་
ལས། ཕན་པ་དང་མི་ཕན་པ་ཐོབ་པ་དང་སྤོང་བ་ནི་ངེས་པར་ཡང་
དག་པའི་ཤེས་པ་སྔོན་དུ་འགྲོ་བ་ཅན་ཡིན་པས་ཞེས་གསུངས་པས།
གནས་སྐབས་དང་མཐར་ཐུག་གི་ཕན་པ་མཐའ་དག་ཐོབ་ཅིང་མི་ཕན་
པ་མཐའ་དག་སྤོང་བ་ནི་ངེས་པར་མི་འདོད་པའི་རྒྱུ་མཐའ་དག་་་་
འགོག་ཅིང་འདོད་པའི་རྒྱུ་མཐའ་དག་སྒྲུབ་པ་ལ་རག་ལས་ལ། དེ་
ཡང་དགག་སྒྲུབ་ཕྱིན་ཅི་མ་ལོག་པར་རྟོགས་པའི་ཤེས་རབ་ལ་རག་
ལས་ཤིང་། དེ་ཉིད་དེ་སྟོན་པའི་བསྟན་བཅོས་ལའོ། །རིགས་པའི་
བསྟན་བཅོས་སྤྱིའི་དོན་བསྡུ་ན། མངོན་སུམ་ཡང་དག་ལྟར་སྣང་
གཉིས། རྗེས་དཔག་ཡང་དག་ལྟར་སྣང་གཉིས། སྒྲུབ་ངག་ཡང་
དག་ལྟར་སྣང་གཉིས། སུན་འབྱིན་ཡང་དག་ལྟར་སྣང་གཉིས་ཏེ་
བརྒྱད་དུ་འདུས་ལ། དེ་ཡང་རང་གིས་ཡང་དག་པའི་དོན་རྟོགས་
པའི་ཐབས་དང་། གཞན་རྗེས་སུ་འཛིན་པའི་ཐབས་གཉིས་ སུ་་་་
འདུས་ཏེ། སྔ་མ་དང་ཕྱི་མ་བཞི་བཞིའོ། །དེ་ལ་མངོན་སུམ་ལྟར་
སྣང་གིས་གྲུབ་པའི་དོན་མངོན་གྱུར་དང་། རྗེས་དཔག་ལྟར་སྣང་
གིས་གྲུབ་པའི་དོན་ལྐོག་གྱུར་དུ་བསམས་ནས། དེ་དག་གིས་གྲུབ་
པའི་དོན་སྒོམ་ཡང་ཡང་དག་པའི་དོན་མངོན་དུ་གྱུར་པ་མི་སྲིད་དོ་
ཞེས་ལམ་གྱི་གོལ་ས་ཤེས་པའི་ཕྱིར་དུ་བསྟན་ལ། དེ་དག་སྤངས་
པའི་མངོན་རྗེས་ཀྱིས་གྲུབ་པའི་དོན་བསྒོམ་པ་ལས་ངེས་པར་ལེགས་པ་

68
གནའ་དཔེ་གཅེས་བསྡུས་དཔེ་ཚོགས།
དང་། དེའི་རྟེན་མངོན་མཐོ་ཡང་རིམ་གྱིས་ཐོབ་པར་འགྱུར་རོ་ཞེས་
ཤེས་བར་བྱའོ། ། དེ་ལྟར་རང་གིས་དེ་ཁོ་ ན་ཉིད་རྟོགས་ པ་དག་ ནི་
གཞན་རྗེས་སུ་འཛིན་པ་ལ་བརྩོན་པར་འགྱུར་ལ།
འབྱིན་གྱི་སྒོ་ནས་གཞན་གྱི་ལོག་རྟོག་ ཐེ་ཚོམ་གྱི་ དོན་ ཅན་ དུ་ བྱེད་་
དེ་ཡང་སུན་
དགོས་པས་སུན་འབྱིན་ལྟར་སྣང་འདི་ལྟ་བུས་སུན་འབྱིན་མི་ནུས་སོ་
ཞེས་གོལ་ས་བཅད་ནས་སུན་འབྱིན་ཡང་དག་བསྟན་པར་ཤེས་པར་
བྱའོ། །དེ་ལྟར་སུན་འབྱིན་གྱིས་གཞན་གྱི་དམ་བཅའ་ཐེ་ཚོམ་གྱི་དོན་
ཅན་དུ་བྱས་པ་ན་ཡང་དག་པའི་ཤེས་པ་བསྐྱེད་པའི་ཕྱིར་དུ་སྒྲུབ་ངག་
ཡང་དག་འགོད་པར་བྱེད་ལ། དེ་ཡང་བློ་དང་དོན་ལ་སྐྱོན་ཞུགས་
པའི་སྒྲུབ་ངག་གིས་ནི་གཞན་ལ་རྟོགས་པ་བསྐྱེད་མི་ནུས་ཤིང་སྒྲའི་
སྐྱོན་ཞུགས་ན་རྒོལ་བ་རང་ཉིད་ཚར་བཅད་པར་བྱ་བར་འགྱུར་བས།
སྐྱོན་ཐམས་ཅད་དང་བྲལ་བའི་སྒྲུབ་ངག་བཀོད་པའི་སྒོ་ནས་གཞན་
རྗེས་སུ་ཀཟུང་བར་བྱ་བ་ཡིན་ནོ། །
གཉིས་པ་སྐྱེས་བུ་ གསུམ་གྱི་ལམ་གྱི་ རིམ་པ་དངོས་ཤུགས་ལ་
འདི ལྟར་འཕངས་པའི་ཚུལ་ནི།
བསྟན་བཅོས་འདིར་སྐྱེས་བུ་་་་་
འབྲིང་ཆེན་པོའི་ལམ་གྱི་རིམ་པ་དངོས་སུ་བསྟན་ཅིང་། ཆུང་ངུ་ནི་
དོན་གྱིས་འཕངས་པའམ། ཡང་ན་འབྲིང་གི་སྐབས་སུ་སྐྱེ་བ་ཕྱི་མ་
སྒྲུབ་པའི་རིགས་པས་དངོས་སུ་བསྟན་པར་བཤད་ཀྱང་འགལ་བ་མེད་
པར་སེམས་སོ། །དེ་ཡང་ལེའུ་གཉིས་པ་འདིར་ཆེད་དུ་བྱ་བའི་གདུལ་
བྱའི་དབང་དུ་བྱས་ནས་སྐྱེས་བུ་འབྲིང་གི་ལམ་རིམ་བསྟན་ལ། དེ་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 69
རྗེས་སུ་འཛིན་པའི་ཚད་མའི་སྐྱེས་བུའི་དབང་དུ་བྱས་ནས་ཆེན་པོའི་
ལམ་རིམ་བསྟན་ཅིང་། ཆུང་ངུ་ནི་འབྲིང་གིས་འཕངས་པར་ཤེས་
པར་བྱ་སྟེ། དེ་ལ་ཐར་བ་དོན་དུ་གཉེར་བ་རྣམས་ཀྱིས་དགེ་བའི་
བཤེས་གཉེན་ལ་ངེས་པར་བསྟེན་པར་བྱ་བ་ཡིན་པས། སྟེན་བྱེད་
སློབ་མའི་མཚན་ཉིད། བསྟེན་བྱ་དགེ་བའི་བཤེས་ཀྱི་མཚན་ཉིད།
དེས་དེ་ཇི་ ལྟར་བསྟེན་པའི་ཚུལ།
བསྟེན་པའི་ཕན་ཡོན། མ་་་
བསྟེན་པའི་ཉེས་དམིགས་དང་ལྔའི་སྒོ་ནས་བསྟན་ཏེ། དེ་ཡང་དང་
བོ་ནི། མི་ཤེས་སྟོན་པར་བྱེད་པ་ལ། ། ཞེས་སོགས་རྐང་བ་བཞིས་
བསྟན་ཅིང་། གཉིས་པ་ནི། འདོད་པའི་དོན་ངོས་བཟུང་བ་དང་།
མི་འདོད་པ་བཀག་པ་གཉིས་ཀྱི་སྒོ་ནས། བླང་དང་ཞེས་སོགས་ཀྱིས་
བསྟན་ལ། གསུམ་པ་ནི། གོང་དུ་དེའི་ཕྱིར་དེའི་བསྒྲུབ་བྱ་ཞེས་
པས་བསྟན་ཏེ། ཐ་མ་གཉིས་ནི་དོན་གྱིས་འཕངས་ཏེ། དགེ་བའི་
བཤེས་གཉེན་དེ་བསམ་སྦྱོར་ཕྱིན་ཅི་མ་ལོག་པས་བསྟེན་པར་བྱས་ན་
འཁོར་བའི་འཇུག་ལྡོག་ཕྱིན་ཅི་མ་ལོག་པར་སྟོན་པ་འབྱུང་ལ། དེ་
ལས་ཤེས་པ་འབྱུང་ཞིང་། དེ་ལས་ཉམས་སུ་ལེན་པ་འབྱུང་ལ།
དེ་
ལས་འབྲས་བུ་སྡུག་བསྔལ་ཞི་བའི་ཕན་ཡོན་འབྱུང་ཞིང་རྒྱུ་དེ་དག་
ལོག་ན་འདོད་པའི་འབྲས་བུ་མི་འབྱུང་བར་མ་ཟད་མི་འདོད་པའི་
འབྲས་བུ་མང་བོ་འཕེལ་བར་འགྱུར་བའོ། ། དེ་ལ་དགེ་བའི་བཤེས་
གཉེན་འཚོལ་བའི་རྒྱུ་མཚན་ནི། ཕན་ཡོན་དང་ཉེས་དམིགས་དེ་
དག་མཐོང་ནས་ཡིན་ནོ། ། དེ་ཡང་སྡུག་བསྔལ་གསུམ་དང་བརྒྱད་ལ་

70
གནའ་དཔེ་གཅེས་བསྡུས་དཔེ་ཚོགས།
སོགས་པའི་སྒོ་ནས་འཁོར་བའི་ཉེས་དམིགས་བསམ་པ་ན་མེའི་འོབས་
སུ་ ལྷུང་ བ་ བཞིན་ དུ་དེ་ལ་ འབྲལ་ འདོད་དང་བྲལ་བ་དོན་གཉེཪ་་་་
བཅོས་མ་མིན་པ་སྐྱེས་པ་ན་ཐར་བ་དོན་གཉེར་ཞེས་བྱ་ཞིང་སྐྱེས་བུ་
འབྲིང་ཞེས་ཀྱང་བྱའོ། །དེ་ནི་འཁོར་བའི་འཇུག་ལྡོག་སྟོན་པའི་རིམ་
པས་ལེའུ་གཉིས་པའི་གཞུང་གོང་འོག་ཏུ་སྟོན་ལ། སྐྱེས་བུ་དེ་ཉིད་
འཁོར་བའི་ཕུན་ཚོགས་ཙམ་ལ་ཡིད་འབྱུང་སྐྱེས་པ་ན་ཚེ་འདིའི་ཕུན་
ཚོགས་ལ་དོན་གཉེཪ་སྐྱེ་བའི་སྐབས་མེད་ཅིང་། ཐར་བ་དེ་ཡང་ཚེ་
གཅིག་ཙམ་གྱིས་མི་འགྲུབ་པས་དེ་སྒྲུབ་པའི་རྟེན་དལ་འབྱོར་རྣམ་པར་
དག་པ་སྐྱེ་བ་དུ་མར་བརྒྱུད་དགོས་པར་ཤེས་ནས་འཇིག་རྟེན་ཕྱི་མ་
དོན་གཉེར་ཤིན་ཏུ་ནས་ཀྱང་སྐྱེ་བས་སྐྱེས་བུ་ཆུང་ངུའི་ལམ་ལ་ཅི་ནས་
ཀྱང་ མཁས་དགོས་པཪ་ ཤེས་པར་བྱའོ། ། ཐར་བ་ཞེས་པའི་ རང་་་་
བཞིན་ཅི། དེ་སྒྲུབ་པའི་རྟེན་ལྷ་མིའི་གོ་འཕང་ལ་དོན་གཉེར་སྐྱེ་བ་
དང་འཁོར་བ་ཙམ་ལ་ ཡིན་འབྱུང་སྐྱེའོ། ། ཞེས་པ་ཡང་རྣ་བར་ མི་་
འོངས་པའི་ཚིག་གོ་ཞེ་ན། དེ་ལ་ཐར་བ་ནི་དགག་བྱ་ཉེ་བར་ཞི་བ་
ཙམ་གྱི་མེད་པར་དགག་པ་ཡིནན་ལ། དེ་ཡང་དགག་བྱ་ཤེས་བྱ་ལ་མི་
སྲིད་པ་གང་ཟག་དང་ཆོས་ཀྱི་བདག་བཀག་པ་ལྟ་བུ་མིན་ཏེ། དེ་ནི་
གཉེན་པོ་སྒོམ་པའི་འབད་པ་ལ་མི་ལྟོས་པའི་ཕྱིར། ཤེས་བྱ་ལ་སྲིད་
ཀྱང་ཚེར་མ་འདོན་པ་འམ་བུམ་པ་བཀག་པ་ལྟ་བུ་མིན་གྱི་གཉེན་པོ་
བསྒོམས་པའི་སྟོབས་ཀྱིས་སྡུག་བསྔལ་ཀུན་ཉེ་བར་ཞི་བ་ཡིན་ལ། དེ་
ཡང་ཉོན་མོངས་པའི་ཕུང་བོ་ཉིད་མཚམས་སྦྱོར་བ་ཉེ་བར་ཞི་བ་ཡིན་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 71
ལ། དེ་ཡང་སྔ་མའི་ལས་ཉོན་གྱི་འབྲས་བུ་སྡུག་བསྔལ་དང་བཅས་
པ་ལྷག་བཅས་དང་། དེ་མེད་པ་ལྷག་མེད་གཉིས་ཡིན་ནོ། །འཁོར་
བ་ལ་འབྲལ་འདོད་མ་སྐྱེས་པར་ཐར་པ་དོན་གཉེར་གྱི་བློ་སྐྱེ་བ་མི་སྲིད་
ཅིང་། འབྲལ་འདོད་སྐྱེས་པ་ཙམ་གྱིས་ཀྱང་དེ་དང་འབྲལ་བར་བྱེད་
མི་ནུས་པས་ཐར་བ་སྒྲུབ་པའི་རྟེན་ལྷ་མིའི་གོ་འཕང་བསྐལ་བ་བརྒྱ་ལ་
སོགས་པའི་བར་དུ་བརྒྱུད་དགོས་པས་གནས་སྐབས་ཀྱི་ཐོབ་བྱར་་་
བཟུང་བར་བྱ་བ་ཁོ་ན་ཡིན་ཏེ།
རང་གི་མིག་སྐྱོན་ཅན་དུ་མཐོང་
ཡང་དེས་ལམ་བགྲོད་པ་བཞིན་ནོ། །ཇི་སྐད་བཤད་པའི་གྲོལ་བ་དོན་
གཉེར་དེ་རྗེས་སུ་འཛིན་པ་ལ་ཡང་བདེན་བཞིའི་གནས་ལུགས་ལ་བློ་
མི་གསལ་བའི་སྤང་བྱ་ལྷག་མ་མ་ལུས་པར་སྤངས་པ་དགོས་ལ། དེ་
ལ་བདག་མེད་ རྟོགས་པའི་ ཤེས་ རབ་ བསྐལ་ བ་ མང་ བོར་གོམས་པ་
མཐར་ཕྱིན་པར་བྱ་དགོས་ལ། དེ་ཡང་བརྩེ་བ་སྙིང་རྗེ་ཆེན་པོ་སྔོན་
དུ་འགྲོ་བ་ལ་བལྟོས་པས་སྐྱེས་བུ་ཆེན་པོའི་ལམ་གྱི་རིམ་པ་ལེའུ་གཉིས་
པར་ རགས་ པ་ ཙམ་ཞིག་ བསྟན་ ཅིང་ ཆོས་ཀྱི་བདག་ མེད་གཏན་ལ་
འབེབས་ཚུལ་ནི་ལེའུ་གསུམ་པའི་སྐབས་སུ་འཆད་པར་འགྱུར་རོ། །
གཉིས་པར་མི་སྟོན་པའི་རྒྱུ་མཚན་ནི་གྲོལ་བ་ཙམ་དོན་དུ་གཉེར་བའི་
དབང་དུ་བྱས་ནས་མ་བསྟན་ལ། ཤེས་སྒྲིབ་ཀྱང་བདེན་བཞི་ལ་བློ་
མི་གསལ་བའི་ཉོན་མོངས་ཅན་མིན་པས་མི་རྟག་པ་ཙམ་ཞིག་བསྟན་
པ་ཡིན་ནོ། །འོ་ན་བརྩེ་བ་ཡང་མི་སྟོན་པར་འགྱུར་ཞེ་ན། སྐྱོན་མེད་
དེ། གཞན་གྱི་དོན་དུ་བདེན་བཞིའི་གནས་ལུགས་གོམས་པར་བྱེད་

72
གནའ་དཔེ་གཅེས་བསྡུས་དཔེ་ཚོགས།
པ་ལ་བརྩེ་བ་ངེས་པར་སྔོན་དུ་འགྲོ་བར་ཤེས་པར་བྱ་དགོས་སོ། །
གསུམ་ པ་ གྲོལ་བ་དོན་ གཉེཪ་གྱི་ཚད་མའི་སྐྱེས་བུ་ལམ་གང་
ནས་བྱོན་པ་དང་། དེ་ལྟར་བྱོན་པའི་ཤེས་བྱེད་གཉིས་ཀྱི་སྒོ་ནས་
གཞུང་དང་སྦྱར་བ་ལ་ཚད་མའི་སྐྱེས་བུའི་སྒྲུབ་བྱེད་དང་། དེ་ཉིད
གཞུང་དང་སྦྱར་བ་གཉིས་སོ། །དང་བོ་ནི། དོན་གཉིས་ཕུན་སུམ་
པའི་ཚོགས་པའི་གང་ཟག་དེ་ནི་ཚད་མའི་སྐྱེས་བུ་ཡིན་ལ། དེ་ཡང་
རྒྱུ་རྐྱེན་གང་ལ་ཡང་མི་ལྟོས་ན་སྔར་ཚད་མར་མ་གྱུར་པའི་ཕྱིས་འབད་
ཀྱང་ཚད་མར་མི་འགྱུར་བས་རྒྱུ་ཕུན་སུམ་ཚོགས་པའང་བསམ་པ་དང་
སྦྱོར་ བ་ ཕུན་ སུམ་ ཚོགས་ པ་ གཉིས་ སུ་ འདུས་ ལ།
བསམ་ པ་ ནི།
ཐུགས་རྗེ་ཆེན་པོ་ཡིན་ལ། སྦྱོར་བ་ཕ་རོལ་ཏུ་ཕྱིན་པ་དྲུག་གིས་་
བསྡུས་ཤིང་དེའི་ནང་ནས་ཤེས་རབ་ཀྱི་ཕ་རོལ་ཏུ་ཕྱིན་པ་གཙོ་བོ་ཡིན་
པས། བདག་མེད་རྟོགས་པའི་ཤེས་རབ་ཉིད་བསྟན་ཏོ། ། དེ་ཡང་
ལེའུ་གཉིས་པར་གང་ཟག་གི་བདག་མེད་ཙམ་སྟོན་པ་ནི། གྲོལ་བ་
དོན་གཉེར་ལ་ཉེ་བར་མཁོ་བའི་དབང་དུ་བྱས་པར་བརྗོད་ཟིན་ཏོ། །
ཚད་ མར་ གྲུབ་ ཚུལ་ ནི་ ལུགས་ འབྱུང་ ལུགས་ ལྡོག་ ཅེས་ པའམ།
འབྱུང་རུང་དང་བྱུང་ཟིན་དཔོག་པ་ཞེས་མིང་ཇི་ལྟར་སྦྱོར་ཡང་སླ་ཡི།
དོན་ནི་དེ་ཕྱིར་ཚད་ཡིན་ཞེས་པ་ཡན་གྱིས་སྟོན་པ་ལམ་གང་ནས་བྱོན་
ནས་ངོ་བོ་ཅི་འདྲ་བར་འཁྲུངས་པའི་ཚུལ་སྟོན་པར་བྱེད་ལ།
ཡང་
ན་སྐྱོབ་ཅེས་པ་མན་ཆད་ཀྱིས་དེ་ལྟར་ཡིན་པའི་ཤེས་བྱེད་སྟོན་པཪ་
བྱེད་པ་ཡིན་པས། བརྩེ་བ་སྙིང་རྗེ་ཆེན་པོ་ཆོས་ཅན། ཁྱོད་བསྒོམ་

རྗེ་ཡབ་སྲས་གསུམ་གྱི་ཚད་གཞུང་དང་གུང་ཐང་བློ་གྲོས་ཀྱི་བསྡུས་གྲྭ། 73
བྱའི་དོན་ལ་གསལ་བ་རབ་ཀྱི་མཐར་ཐུག་པར་འགྲོར་རུང་སྟེ།
བརྟན་གོམས་ཟིན་འབད་པ་སྐྱར་མ་ལ་མི་ལྟོས་པར་འབད་པ་སྔ་མས་
རིགས་འདྲ་ཕྱི་མ་ལ་ཕན་འདོགས་ནུས་པ་ཡིན་པའི་ཕྱིར། དཔེར་ན།
རྟེན་
འདོད་ཆགས་གོམས་པ་བཞིན། བརྩེ་བ་དེ་ལྟ་བུ་དང་ལྡན་པའི་བྱང་
སེམས་ཆོས་ཅན། བདེན་བཞིའི་གནས་ལུགས་མ་ལུས་པ་ མཁྱེན་
པའི་མཁྱེན་པ་མཐར་ཐུག་ལ་འབད་པ་བྱེད་པར་རིགས་ཏེ། གཞན་
གྱི་སྡུག་བསྔལ་མཐའ་དག་གཞོམ་པར་བཞེད་པའི་སེམས་དཔའ་ཡིན་
པའི་ཕྱིར། མཁྱེན་པ་མཐར་ཐུག་དེ་ལྟ་བུ་དང་ལྡན་པའི་གང་ཟག་
ཆོས་ཅན། གཞན་ལ་བདེན་བཞིའི་གནས་ལུགས་སྟོན་པ་ལ་ཚད་
མའི་སྐྱེས་བུ་ཡིན་ཏེ། ཁྱད་པར་གསུམ་ལྡན་གྱི་མཁྱེན་པ་མངའ་བའི་
གང་ཟག་ཡིན་པའི་ཕྱིར། དེ་ཆོས་ཅན། ཚད་མའི་སྐྱེས་བུ་ཡིན་ཏེ།
ཐབས་དང་ ཤེས་ རབ་ཁྱད་པར་བ་བསྒོམས་པའི་སྟོབས་ཀྱིས་ དོན་་་
གཉིས་ཕུན་ཚོགས་མངའ་བའི་སྟོན་པ་ཡིན་པའི་ཕྱིར།
དེ་ལྟར་ཡིན་
པར་གང་ལས་ཤེས་ཤེ་ན། རྗོད་བྱེད་རྒྱས་འབྲིང་བསྡུས་གསུམ་ཆོས་
ཅན། ཁྱད་པར་གསུམ་ལྡན་གྱི་མཁྱེན་པ་རྣམ་དག་སྔོན་དུ་སོང་སྟེ།
བདེན་བཞིའི་གནས་ལུགས་ཕྱིན་ཅི་མ་ལོག་པར་སྟོན་པའི་རྗོད་བྱེད་
རྣམ་དག་ཡིན་པའི་ཕྱིར། མཁྱེན་པ་དེ་ལྟ་བུ་དང་ལྡན་པའི་གང་
ཟག་ཆོས་ཅན། གཞན་གྱི་དོན་དུ་བདེན་བཞིའི་གནས་ལུགས་ལ་
གོམས་པར་མཛད་པ་ཡིན་ཏེ། ཁྱད་པར་གསུམ་ལྡན་གྱི་མཁྱེན་པ་
མངའ་བའི་ཕྱིར། དེ་ཆོས་ཅན། བརྩེ་བ་སྙིང་རྗེ་ཆེན་པོ་སྔོན་དུ་

74
གནའ་དཔེ་གཅེས་བསྡུས་དཔེ་ཚོགས།
སོང་སྟེ། སྔ་མའི་བསྒྲུབ་བྱའི་ཆོས་དེའི་ཕྱིར། རྟགས་དེ་དག་གི་
ཚུལ་སྒྲུབ་པ་ནི་རྒྱས་པར་འཆད་པར་འགྱུས་བས་འདིར་མ་སྤྲོས་སོ། །
གཉིས་པ་དེ་ཉིད་གཞུང་དང་སྦྱར་བ་ལ།
སྟོན་པ་ལམ་གང་
ནས་བྱོན་པའི་ཚུལ་གཞུང་དང་སྦྱར་བ་དང་། དེ་ལྟར་བྱོན་པའི་
ཤེས་བྱེད་སྦྱོར་གཞུང་དང་སྦྱར་བ་གཉིས་ཀྱི་དང་བོ་ལ། ཁྱད་པར་
གྱི་གཞི་དང་། ཁྱད་པར་གྱི་ཆོས་གཉིས་ཀྱི་དང་བོ་ནི། ཚད་མར་
གྱུར་པ་ཞེས་བསྟན་པའི་ཚད་མའི་སྐྱེས་བུ་ཉིད་ཡིན་ཏེ།
རྒྱུ་དང་
འབྲས་བུའི་ཁྱད་པར་ཀུན་དེའི་ཡན་ལག་ ཏུ་ཉེ་བར་མཁོ་བའི་ཕྱིར།
སྟོན་པ་ཚད་མར་སྒྲུབ་པ་ལ་ཡང་ཚད་མའི་ མཚན་ཉིད་དང་ མཚན་
གཞི་དང་།
དང་།
མཚན་གཞི་ལ་མཚན་ཉིད་ངེས་པར་བྱེད་པའི་ཚད་མ་
ཡུལ་གང་ལ་ཚད་མར་གྱུར་པའི་ཚུལ་རྣམས་ཤེས་དགོས་པས།
དེའི་ ཕྱིར་ དུ། ཚད་ མ་ སླུ་ མེད་ ཅན་ ཤེས་ པ། ། ཞེས་ པ་ ནས།
དེ་ཡང་
དཔྱད་ཕྱིར་རོ་ཞེས་པའི་བར་གྱི་གཞུང་བཀོད་པ་ཡིན་ལ།
ཡོངས་སུ་བཅད་པའི་དོན་ལ་གསར་དུ་སླུ་བ་མེད་པ་དེ་ནི་ཚད་མ་ཡིན་
ལ། དེ་ནི་རང་གི་མཚན་གཞི་ཁོ་ན་ལ་འཇུག་གི་གཞན་ལ་མི་འཇུག་
པ